
Ministru kabineta sēdes protokollēmums

Noteikumu projekts "Valsts datu apstrādes mākoņa noteikumi"

· 1. Pieņemt iesniegto noteikumu projektu.
· 2. Valsts digitālās attīstības aģentūrai (turpmāk – Aģentūra) līdz 2026. gada 1. jūlijam:
· 2.1. sadarbībā ar Iekšlietu ministriju, Kultūras ministriju, Satiksmes ministriju, Zemkopības ministriju un valsts mākoņdatošanas platformas pārziņiem izstrādāt un ieviest vienotas savstarpējās sadarbības ar valsts mākoņdatošanas platformu pārziņiem kārtību;   
· 2.2. sadarbībā ar Iekšlietu ministriju, Kultūras ministriju, Satiksmes ministriju, Zemkopības ministriju un valsts mākoņdatošanas platformas pārziņiem izstrādāt valsts mākoņdatošanas platformas darbības un izmantošanas kārtību un valsts mākoņdatošanas pakalpojumu izmaksu veidošanas metodiku;
· 2.3. sadarbībā ar Viedās administrācijas un reģionālās attīstības ministriju (turpmāk – VARAM) sagatavot grozījumus Ministru kabineta 2016. gada 14. jūnija noteikumos Nr. 375 “Valsts digitālās attīstības aģentūras nolikums”, papildinot Aģentūras funkcijas ar valsts mākoņdatošanas pakalpojumu platformas pārziņa funkciju un VARAM līdz 2026. gada 1. augustam noteiktā kārtībā iesniegt tos izskatīšanai Ministru kabinetā.
· 3. Valsts datu apstrādes mākoni veidojošo valsts mākoņdatošanas platformu pārziņiem līdz 2026. gada 1. decembrim sagatavot un publicēt Valsts informācijas resursu, sistēmu un sadarbspējas informācijas sistēmā (VIRSIS) mākoņdatošanas pakalpojumu katalogu, kā arī ar Aģnetūru saskaņotu vienošanos par mākoņdatošanas pakalpojumu nodrošināšanu.
· 4. Aģentūrai līdz 2026. gada 1. decembrim  nodrošināt piekļuvi privātpersonu nodrošinātiem mākoņdatošanas pakalpojumiem, centralizēti organizējot to izmantošanas iespējas.
· 5. Valsts kancelejai sagatavot noteikumu projektu parakstīšanai.

